***Rambo III*** er en amerikansk action-krigsfilm fra 1988 regissert av Peter MacDonald. I denne tredje Rambo-filmen blir Rambo sendt til Afghanistan for å hjelpe opprørere som kjemper mot russiske okkupasjonsstyrker. Hovedrollen som Rambo spilles av Sylvester Stallone, mens rollen som oberst Trautman spilles av Richard Crenna.

*Rambo III* ble en moderat suksess, men besøkstallene var langt lavere enn dens forgjenger. Den ble ikke så godt mottatt av filmkritikerne.

Den er en oppfølger til *Rambo: First Blood 2*. En fjerde film, *Rambo*, kom først i 2008.

Handling
--------

Stallone i en scene
John Rambo har funnet indre fred i et kloster i Thailand. Så dukker hans mentor, Colonel Trautman, opp for å be Rambo om hjelp til et topphemmelig oppdrag i Afghanistan der skal de levere våpen til afghanske frihetskjemper som kjemper mot russerne. Et område i Afghanistan er ledet av en særdeles brutal russisk kommandør som har klart å skjerme hele området sitt for innblandinger fra utenforstående. Rambo svarer at hans krig er over, men Trautman vil likevel ta på seg oppdraget. Men når Rambo senere får høre at Trautman har blir tatt til fange i Afghanistan, forvandler Rambo seg til en drapsmaskin og reiser etter for å redde ham. På grensen mellom Pakistan og Afghanistan møter han Hamid som skal føre ham inn i Afghanistan. Hamid kjenner til en rekke huler i fjellene som de reiser gjennom for ikke å bli oppdaget av russerne, og de kommer til en liten landsby. Denne landsbyen har en russisk avhopper som kjenner russernes base fra innsiden. Rambo klarer etter mange strabaser å befri Trautman, men russerne har ikke tenkt å la dem rømme, og det utvikler seg etter hvert til en dødskamp i det afghanske hulesystemet.

Om filmen
---------

### Popularitet og økonomi

*Rambo III* innbragte $189 millioner dollar på verdensbasis, hvorav $58 millioner i USA. (Til sammenligning spilte *Rambo 2* inn $300 millioner og *First Blood* $125 millioner.) *Rambo III* havnet på en 6. plass over de mest innbringende filmene i USA i 1988 og på 4. plass på verdensbasis.

Produksjonskostnadene var på $63 millioner.

### Anmelderne

Den fikk blandet mottakelse av anmelderne, noe som gjenspeiles i at den har fått 41 % på Rotten Tomatoes og 36 % på Metacritic. Den amerikanske filmkritikeren Leonard Maltin gav den 2,5 av 4 stjerner.

Den ble dårlig mottatt av de norske anmelderne. *VG* og *Aftenposten* gav den terningkast to, mens *Dagbladet* og *Arbeiderbladet* gav den terningkast én. Den norske filmnettstedet CINERAMA gav den terningkast tre i 2001.

### Priser og nomineringer

Stallone ble tildelt en Razzie Award i klassen verste mannlige hovedrolle.

I rollene
---------

(utvalg)

* Sylvester Stallone – John Rambo
* Richard Crenna – Oberst Trautman
* Marc de Jonge – Zaysen
* Kurtwood Smith – Griggs
* Spiros Focás – Masoud
* Sasson Gabai – Mousa
* Doudi Shoua – Hamid
* Randy Raney – Kourov
* Joseph Shiloach – Khalid

Referanser
----------

1. 1 2  «Rambo III (1988) - Box Office Mojo». *www.boxofficemojo.com* **(engelsk)**. Besøkt 15. april 2017.
2. ↑  «Top 1988 Movies at the Worldwide Box Office». *The Numbers*. Besøkt 18. januar 2020.
3. ↑  «Top 1988 Movies at the International Box Office». *The Numbers*. Besøkt 18. januar 2020.
4. ↑  «Rambo III - Rotten Tomatoes». *www.rottentomatoes.com* **(engelsk)**. 25. mai 1988. Besøkt 12. august 2023.
5. ↑  «Rambo III». *Metacritic*. Besøkt 15. april 2017.
6. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
7. ↑  «Rambo 3». *www.filmfront.no*. Besøkt 8. september 2019.
8. ↑  «Filmguiden CINERAMA.no - DVD: Rambo III (1988) - anmeldelse». *cinerama.no*. 2001. Arkivert fra originalen 16. april 2017. Besøkt 15. april 2017.
9. ↑  «Rambo III - IMDb». Besøkt 19. august 2019.

Eksterne lenker
---------------

* (en) *Rambo III* på Internet Movie Database Rediger på Wikidata

* (no) *Rambo III* hos Filmfront Rediger på Wikidata

* (no) *Rambo III* på NRK TV Rediger på Wikidata

* (sv) *Rambo III* i Svensk Filmdatabas Rediger på Wikidata

* (da) *Rambo III* i Danmark Nationale Filminstitut Rediger på Wikidata

* (en) *Rambo III* på AllMovie Rediger på Wikidata

* (fr) *Rambo III* på Allociné Rediger på Wikidata

* (nl) *Rambo III* på MovieMeter Rediger på Wikidata

* (en) *Rambo III* på Turner Classic Movies Rediger på Wikidata

* (en) *Rambo III* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |